Szám: 1-12/2019. 5. sz. napirendi pont

**Előterjesztés**

Zalaszentgrót Város Önkormányzata Képviselő-testületének

2019. október 30-i alakuló ülésére

**Tárgy:** Az alpolgármester tiszteletdíjának megállapítása

**Tisztelt Képviselő-testület!**

Zalaszentgrót Város Önkormányzata Képviselő-testületének a Szervezeti és Működési Szabályzatról szóló 25/2014. (XI. 28.) önkormányzati rendelete 55. § (1)-(2) bekezdései értelmében:

1. A képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére legfeljebb kettő, társadalmi megbízatású alpolgármestert választhat.
2. Az alpolgármesterek tisztségüket társadalmi megbízatásában töltik be. Az alpolgármesterek tiszteletdíját a képviselő-testület állapítja meg.

A Magyarország helyi önkormányzatairól szóló 2011. évi CLXXXIX. törvény (Mötv.) 80. § (2) bekezdése értelmében:

1. A társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át. A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat.

- Az Mötv. 71. § (5) bekezdése alapján:

(5) A társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult, melynek egészéről vagy meghatározott részéről a képviselő-testülethez intézett írásbeli nyilatkozatával lemondhat.

Zalaszentgrót Város esetén - annak lakosságszámát figyelembe véve - a társadalmi megbízatású polgármester tiszteletdíja a polgármester illetményének 50 %-a, vagyis a kerekítés szabályaival 299.200,- Ft lehetne. A korábban idézett szabály alkalmazásával a társadalmi megbízatású alpolgármester tiszteletdíja ezen összeg legfeljebb 90 %-ában állapítható meg.

A fenti szabályozás alapján javaslom, hogy Vári Mária alpolgármester asszony havi tiszteletdíja a társadalmi megbízatású polgármester tiszteletdíjának 50 %-ában, vagyis bruttó 149.600,- Ft összegben kerüljön megállapításra.

Végezetül, a költségtérítés mértékéről az Mötv. 80. § (3) bekezdése az alábbiak szerint rendelkezik:

(3) A főpolgármester-helyettes, a főállású alpolgármester, a társadalmi megbízatású alpolgármester, a megyei közgyűlés alelnöke havonta az illetményének, tiszteletdíjának 15 %-ában meghatározott összegű költségtérítésre jogosult.

Kérem a T. Képviselő-testületet, hogy az előterjesztést szíveskedjen megtárgyalni, majd az alábbi határozati javaslatot elfogadni:

**Határozati javaslat:**

Zalaszentgrót Város Önkormányzatának Képviselő-testülete Vári Mária társadalmi megbízatású alpolgármester havi tiszteletdíját a társadalmi megbízatású polgármester tiszteletdíjának 50 %-ában, bruttó 149.600,- Ft, azaz bruttó egyszáznegyvenkilencezer-hatszáz forint összegben állapítja meg.

A Képviselő-testület Vári Mária társadalmi megbízatású alpolgármester részére havonta az illetményének 15 %-ában meghatározott összegű, azaz bruttó 22.440,- Ft (bruttó huszonkettőezer-négyszáznegyven forint) költségtérítést állapít meg.

A Képviselő-testület felhatalmazza a jegyzőt a szükséges intézkedések megtételére.

Határidő: azonnal

Felelős: Dr. Simon Beáta jegyző

**Zalaszentgrót**, 2019. október 21.

**Baracskai József**

polgármester

A határozati javaslat a törvényességi követelményeknek megfelel.

**Dr. Simon Beáta**

jegyző